**Adam Nemec** (\* 2. september 1985, Banská Bystrica, Česko-Slovensko) je slovenský futbalový útočník, v súčasnosti hrajúci za Pafos FC.

Klubová kariéra
---------------

S futbalom začínal v Žarnovici, odkiaľ v roku 2002 poputoval do Dubnice nad Váhom. Po dvoch rokoch prestúpil do Žiliny, s ktorou v sezóne 2006/2007 vyhral Corgoň ligu a stal sa tretím najlepším strelcom súťaže. Ďalšiu sezónu strávil na hosťovaní v nemeckom druholigovom Erzgebirge Aue. Do klubu prišiel za 85 000 € s opciou na kúpu za 750 000 €, ak sa klubu podarí udržať v lige.

V roku 2008 prestúpil zo Žiliny do KRC Genk za 900 000 €, kde podpísal 4-ročný kontrakt. S Genkom vyhral v roku 2009 Belgický pohár a odohral zaň 21 zápasov.

Po jednej sezóne v Belgicku sa vrátil späť do Nemecka a to do Kaiserslauternu. S tímom dokázal v sezóne 2009/2010 postúpiť do Bundesligy z prvého miesta. V apríli 2011 ho po strete s Michaelom Ballackom v zápase proti Leverkusenu vyradilo z hry zranenie kolena. Kvôli ďalším zraneniam z júna zmeškal začiatok novej sezóny. Počas zimného prestupového obdobia v januári 2012 sa upísal Ingolstadtu, kde pôsobil do konca prebiehajúcej sezóny po tom, čo s ním Kaiserslautern ukončil zmluvu.

V júli 2012 podpísal kontrakt na 2 sezóny s 1. FC Union Berlin. V decembri 2013 podpísal predĺženie zmluvy s platnosťou do júna 2016. O pár mesiacov nato, v apríli 2014, mu však bol povolený odchod z klubu a to kvôli nenaplneniu očakávaní. V novembri ho klub obvinil z hrubého porušenia pracovných povinností a Nemec bol za trest presunutý do rezervného tímu a musel zaplatiť finančnú pokutu.

Po vzájomnej dohode o ukončení zmluvy s Unionom prestúpil v januári 2015 do New Yorku. Za New York odohral len 9 zápasov, v ktorých nedokázal streliť ani jeden gól. V septembri sa klub s hráčom dohodol na rozviazaní zmluvy. Jeho novým pôsobiskom sa stal holandský Willem II Tilburg, ktorému sa upísal na rok.

Počas leta 2016, ako voľný hráč, trénoval s druholigovým FK Pohronie. Už v tom čase sa spomínal jeho prestup do Rumunska. K definitívne prišlo 6. septembra, kedy podpísal zmluvu s Dinamom Bukurešť.

Medzinárodná kariéra
--------------------

Nemec debutoval v reprezentácii v decembri 2006 pri výhre 2 : 1 v prípravnom zápase nad Spojenými arabskými emirátmi.

So Slovenskom sa zúčastnil Majstrovstiev Európy 2016 vo Francúzsku.

Trofeje
-------

### Klubové

**MŠK Žilina**

* Corgoň liga: 2006/2007

**KRC Genk**

* Belgický pohár: 2008/2009

**1. FC Kaiserslautern**

* 2. Bundesliga: 2009/2010

Referencie
----------

1. ↑  "Adam Nemec s hodnotou aspoň 1,5 milióna eur, odhaduje LVZ"
2. ↑  "Adam Nemec na štyri roky do belgického Genku"
3. ↑  "Nemec za Jendriškom do Kaiserslauternu!"
4. ↑  "Adam Nemec si po strete s Ballackom odniesol zranenie"
5. ↑  "Nemec spadol z čerešne: Zlomené rebrá a otras mozgu"
6. ↑  "Nemec prestupuje do druholigového FC Ingolstadt"
7. ↑  "1. FC UNION BERLIN E.V. VERPFLICHTET ADAM NEMEC"
8. ↑  "ADAM NEMEC BLEIBT UNIONER"
9. ↑  "Kohlmann verlässt Union Berlin"
10. ↑  "Union Berlín obvinil Adama Nemca, ten sa rezolútne bráni"
11. ↑  "ADAM NEMEC WECHSELT ZU NEW YORK CITY FC"
12. ↑  "NYCFC finally pull plug on failed striker"
13. ↑  "Adam Nemec prestúpil z New York City do holandského Tilburgu"
14. ↑  "Trénuje s nami aj Adam Nemec"
15. ↑  "Adam Nemec sa pripravuje s FK Pohronie, definitívu chce čoskoro"
16. ↑  "Nemec si našiel nový klub, bude hrávať v Rumunsku"
17. ↑  "Adam Nemec – Vizitka"

Externé odkazy
--------------

* *Adam Nemec* na stránkach SFZ

| * z
* d
* u
Slovenské mužstvo – ME 2016 |
| --- |
| 
* 1 Mucha ml.
* 2 Pekarík
* 3 Škrtel
* 4 Ďurica
* 5 Gyömbér
* 6 Greguš
* 7 Weiss ml.
* 8 Duda
* 9 Šesták
* 10 Stoch
* 11 Nemec
* 12 Novota
* 13 Hrošovský
* 14 Škriniar
* 15 Hubočan
* 16 Saláta
* 17 Hamšík
* 18 Švento
* 19 Kucka
* 20 Mak
* 21 Ďuriš
* 22 Pečovský
* 23 Kozáčik
* Tréner: Kozák st.

 | Slovensko |